Az Oktatási és Szociális Bizottság 15 igen szavazattal, tartózkodás és ellenszavazat nélkül az alábbi határozatot hozta:

**13/2014. (XI. 21.) OSzB. sz. határozat**

Az Oktatási és Szociális Bizottság egyetért azzal, hogy az Önkormányzat által támogatott szervezetekkel megkötésre kerülő támogatási szerződésbe az alábbi szöveg bekerüljön:

1. „A Támogatott kötelezi magát, hogy programjairól, rendezvényeiről információt szolgáltat az AGORA Szombathelyi Kulturális Központ / a Szombathelyi Sportközpont és Sportiskola Nonprofit Kft. részére és erre vonatkozóan együttműködési megállapodást köt az intézménnyel / a Kft.-vel. Amennyiben e kötelezettségének a Támogatott nem tesz eleget, úgy e körülményről a soron következő támogatási kérelme elbírálásakor a döntés előkészítő tájékoztatja a döntéshozót.”
2. „A támogatott a támogatási összeg fejében köteles média útján, plakátján, meghívóin Szombathely Megyei Jogú Város Önkormányzatát támogatóként feltüntetni.”

**Felelősök:** Rettegi Attila, a bizottság elnöke

/Dr. Bencsics Enikő, az Egészségügyi és Közszolgálati Osztály vezetője,

Mesterházyné Gyimesi Ilona, a Köznevelési Iroda vezetője/

**Határidő:** 2014. november 21.